Hazai pályán először 1949. szeptember 21-én szenvedtek vereséget Írországtól 2–0 arányban a Goodison Parkban. 1953. november 25-én Magyarország volt az első válogatott, mely győzni tudott a Wembley Stadionban. Korábban egy ízben sem fordult elő, hogy Anglia vereséget szenvedjen hazai pályán egy nem szigetországi csapattal szemben. A magyarok 6–3-as győzelme tehát sporttörténelmi jelentőséggel bírt. a mérkőzés visszavágóját Budapesten rendezték, melyet 7–1-re szintén a magyarok nyertek meg.